Template:2011FR/appeal-jimmy-letter/sl

Sem prostovoljec.

Za delo, ki ga opravim na Wikipediji, ne dobim niti centa. Enako velja za več tisoč preostalih prostovoljnih urednikov in avtorjev. Ko sem ustanovil Wikipedijo, bi jo lahko osnoval kot dobičkonosno podjetje s prodajnimi oglasi, a sem se odločil ravnati drugače.

Trgovanje je v redu. Oglaševanje ni zlo. Vendar ne spada sem. Ne na Wikipedijo.

Wikipedija je nekaj posebnega. Je kot knjižnica ali javni park. Je kot tempelj za um. Je mesto, kamor lahko pridemo razmišljati, se učiti, deliti svoje znanje z drugimi. Je edinstven človeški podvig, prvi te vrste v zgodovini. Je humanitarni projekt s ciljem, da prinese enciklopedijo čisto vsakemu posamezniku na svetu.

Čisto vsakemu.

Če bi vsak, ki to bere, doniral po 5 USD (3,70 €), bi lahko akcijo zbiranja sredstev zaključili že danes. Vendar pa prav vsi niso pripravljeni ali zmožni donirati. Tudi s tem ni nič narobe. Vsako leto se ravno dovolj ljudi odloči prispevati in, ko dosežemo zastavljen cilj, zaključimo akcijo. Smo majhna organizacija in tekom let sem si zelo prizadeval, da bi nas ohranil ekonomične ter učinkovite. Mi izpolnjujemo svoje poslanstvo, nepotrebno zapravljanje pa prepuščamo drugim.

Da bi to še naprej počeli brez zatekanja k oglaševanju, potrebujemo Vas. Vi ste tisti, ki držite te sanje pokonci. Vi ste ustvarili Wikipedijo. Vi ste tisti, ki verjame, da je vredno imeti prostor za mirno razmišljanje in učenje.

Letos Vas prosimo, da razmislite o prispevku $5, $20, $50 ali kolikor pač lahko, da bi vzdržali in zaščitili Wikipedijo.

Hvala,

Jimmy Wales

Ustanovitelj Wikipedije